Tizenegyedik Expedíció

A Tizenegyedik Expedíció a Fény Gyermeke szerinti 2022. évben zajlott le, Anonümeia szigetén. Kezdőpontja a Testes Nimfa utasszállító hajó indulása Nabsirth kikötőjéből, végpontja pedig a sziget öntudatának helyreállításának napja. Az expedíción 31 kalandor vett részt, a Testes Nimfa további 17 utasa, valamint 9 további gardéz személy/lény.

## Az expedíció története

### Első nap

Az expedíció a Fény Gyermeke szerinti 2022-es évben zajlott le. Az expedíció első napján a Nabsirthből Rodográd felé tartó Testes Nimfa utasszállító hajó zátonyra futott, fedélzetén összesen 48 utassal és legénységi taggal. A hajótörést követően a legénység közül Takamaka, Khepri, Qwargly, Kviva és Riff, valamint Ehh további partmenti kutatásokat végzett kísérőcsónakjaikkal. Eközben a legénység többi tagja a kalandorokkal biztonságos pihenőhelyet keresett magának. A pihenés során a legénység pánikba esett, melyet a kalandorok magabiztosan elhárítottak, s felismerték: a legénység tagjai képességeik szerint kiváló csapatokat alkothatnak (Ellátók, Felderítők, Flexelők, Gyűjtögetők, Tervezők). A csapatok tagjai rájöttek, hogy a kalandorok is részei lehetnek ezeknek a csapatoknak (innentől: Klánoknak), s egy próbatétel-sort követően össze is szervezték őket, így a hajón utazó 48 személy mind a fenti 5 Klán tagjává lett. Az ekkor már elégedett klánvezetők jelezték: a felderítés sikerrel zajlott, a szárazföldön egy elhagyatott vityillókkal keretezett egykori falura leltek, melyet ideiglenes bázisnak neveznek ki, amíg nem sikerül megoldani az új vízreszállást.

A faluban az egyes klánok megismerték a klántagokat, gyakorolták és erősítették képességeiket, azonban felismerték: két klánvezető eltűnt. A helyszínen talált patanyomok egy közeli, lakott helység felé mutattak, ahol meglepve tapasztalták: a szedett-vedett települést hús-vér kentaurok lakják. A kentaurok célja az emberrablással az érkezők motivációinak és lelkületének megismerése volt, melyekkel - miután a kalandorok megfejtették rejtvényeiket - elégedettek voltak: így nem csak visszaadták elrabolt klánvezetőiket, de meg is ismertették velük a sziget, Anonümeia történetét. A történet során egy komoly problémát is felvetnek: Anonümeiát ugyanis még nem sikerült senkinek elhagynia, mivel ehhez meg kell szerezni a Sziget Lelkét, egy mélytengeri gyöngyöt. A tenger alá le lehet ugyan merülni, de csak egy speciális vulkáni só segítségével lehet lélegezni.

Ezt követően a kentaurok segítségével otthonossá tett faluban a kalandorok egy szertartással megkezdték új hajójuk megépítését, mely során a Tervezők klánjának Nevanija helyezte el az új hajó kormányát a hajó vázában. Emellett Takamaka, a hajó sámánja felajánlotta: egy másik létsíkra távozva megpróbálja felderíteni a sziget titkait.

### Második nap

Az expedíció második napját a klánvezetők energikusan indítják: közös gyakorlatozással és az Ellátó Klánvezetők által kevert speciális itallal. Mire végeztek a napra készüléssel, meg is érkezett Karcsi, a kentaur, aki - igen szimpatikus módon - azt javasolja, a vulkán felé keressék a sót, amivel a víz alatt lehet lélegezni. El is indul az expedíció a vulkán felé, ahol első nyomként néhány törött obeliszket talál: ezeket megfejtve jönnek rá, hogy egy bizonyos pigment homlokra festésével lehet a víz alatt lélegezni - valamilyen majmok és csigák asszisztálásával. Az új tudást megszerző siker felett érzett örömet némileg beárnyékolja két sötét csuklyás figura, melyek a távolból figyelik az expedíció tagjait.

Egy gyors lakoma után Khepri, tengerbiológus, rájött, hogy az obeliszkeken szereplő csupaszkopoltyús csigákat kell megkeresniük. A csigákat meg is lelik, azonban azok többsége ellenségesen viselkedik és csak pár fiatal csiga tudásával sikerül elérni, hogy a vulkán hatótávolságán kívül kerülve zenével csábítva őket lelassuljanak és elmeséljék, hogy hogyan juthat az expedíció a tengermélyi légzéshez szükséges só. A csigáknak természetesen turbóra van szükségük: a közelben berendezett, ismeretlen eredetű laborban ennek alapanyagait is meglelik a hajótöröttek, melyet végül sikerül még megmunkálandó sóércre cserélni.

A nap végén tehát felismerték: keresni kell valakit, aki finomítani tudja a sóércet. Bár ez elsőre nagy nehézségnek tűnik, az súlyt tompítja az új hajó építése, melyet ezúttal a Felderítők klánja egészít ki egy árbóccal. A hajótöröttek Takamakát is megpróbálják visszahívni az asztrálsíkról - azonban úgy tűnik, egyelőre hiába.

### Ötödik nap

Az expedíció ötödik napja vészterhesen indult: bár a cél a mihamarabbi indulás volt a szigetről, a kalandorok a reggeli szertartás során észrevették: hajójuk szőrén-szálán eltűnt, sőt, a klánvezetők jelentős része furcsán tikkel. Mivel az alapos nyomkeresés sem járt eredménnyel, úgy döntöttek, a közeli kentaur-faluban próbálnak segítséget kérni. Ott azonban kiderült: a kentaurok lopták el a hajót, s a tikkelő klánvezetők hirtelen a kentaur-falu lakóiként kezdtek el viselkedni. Rövid kutakodás után a kalandorok megtalálták az össze-nem-tört tükrüket (s így azok sem törték össze az ő tükrüküket), s a klánvezetők újra önmaguk lehettek. Ezt követően kihámozták: a falu lakói, bár ellopták a hajót, lelkiismeretfurdalástól vezérelve nyomokat hagytak egy térkép felé, ami alapján megtudták: a kalandorok tőrbecsalását egy bizonyos Irritusz Mirritusz rendelte el, akit laborjában kell felkeresni, hogy több kérdésre választ találjanak.

A megjelölt laborban azonban csak két ártalmatlannak tűnő laboránst és pár elszabadult mutáns kacsalábú mangusztát találtak. Miután a mangusztákat elfogták, a laboránsok is felfedték kilétüket: valójában ők voltak Irritusz és Mirritusz, akik az egész szigetet irányítva annak elementáljait küldte támadásba a kalandorok ellen. Az eddigre barátságos, beszédre képes és tovább mutált manguszták azonban utat törtek Irritusz és Mirritusz után egészen a sziget központjában levő vulkán katlanjáig. Itt Irritusz és Mirritusz megadták magukat, valamint feloldották a sziget elméjének kontrollját. A megzavarodott, megrémült sziget egy álmának megfejtéséhez kötötte, hogy segít-e a kalandoroknak, avagy ellenséges marad. Utóbbiak azonban felismerték, hogy a sziget álma szerint annak nemcsak múltjában és jelenében, de jövőjében is fontos szerepet töltenek majd be. Ezt elfogadva a sziget felajánlotta a szabad elvonulás lehetőségét a kalandoroknak, de azt is figyelmükbe ajánlotta, hogy sorsaik össze vannak kötve. A maradás vagy távozás választásának súlya így a kalandorok vállát nyomta. Az este folyamán felépítették új hajójukat és elbúcsúztak klánvezetőiktől.

## A hajótöröttek

* Nevani, hajókapitány
* Takamaka, hajósámán
* Schertzly, hajódetektív
* Khepri, tengerbiológus
* Qwargly, hajószakács
* Ehh, elítélt ökölvívó
* Ragnar Unisson,
* Linzo, kormányos
* Bao, hajóorvos
* Irén, öreg hölgy
* Rumpelstilszkin [Rumpi], árbóckosaras
* Bebin,
* Dartis,
* Hupa,
* Zeth,
* Kviva, sushi-séf
* Riff, sous-séf

## A szigeten megismert lények

* Kentaurok
* Csupaszkopoltyús csigák
* Majmok
* Anonümeia arisztokráciája
* Tengeri rókák
* Sziki-szekta
* Tengermélyi óvodások
* Krakenkirály
* Irritusz és Mirritusz
* Mutáns kacsalábú manguszták
* Szigetelementálok és álomelementálok